شیخ الازهر :

مغرب ممالک عوام کے مطالبات کا احترام کرے

رسا نیوز ایجنسی ـ شیخ الازهر مصر نے مغرب ممالک کے سیاسی وفد سے ملاقات میں عوام کے مطالبات کی طرف توجہ دینے کی تاکید کی ہے ۔

خبر کا کوڈ: ۶۴۰۰

تاریخ: ۰۴ ارديبهشت ۲۰۱۴ - ۲۲:۰۷

رسا نیوز ایجنسی کی رپورٹ کے مطابق شیخ الازهر مصر شیخ احمد الطیب نے مصر، قاہرہ میں سیاست مدار و انسانی حقوق کے سرگرم افراد سے ملاقات و گفت و گو میں تاکید کرتے ہوئے بیان کیا : مغرب ممالک عوام کے مطالبات کا احترام کرے ۔

انہوں نے اس ملاقات میں تاکید کی ہے کہ عوام کے مطالبات کا خیال رکھنا ضروری ہے اور حقیقت کو مد نظر رکھتے ہوئے اس کے مطابق عمل کیا جائے ۔

شیخ احمد الطیب نے الازہر یونیورسیٹی کی فعالیت کو بیان کرتے ہوئے وضاحت کی : الازہر یونیورسیٹی مسلسل قومی کردار ادا کر رہی ہے اور سیاست سے اس کا کوئی تعلق نہیں ہے ، اس سینٹر کا موقف سند و گواہی پر منحصر ہے جو شہریوں کی طرف سے قابل توجہ و قابل قبول ہے ۔

شیخ الازهر نے وضاحت کی : الازہر یونیورسیٹی کی آرزو یہ ہے کہ مصر میں استحکام و انصاف و آزادی و ثبات قائم رہے اور امید کرتا ہوں کہ یہ ملک اپنی ثقافتی و اقتصادی و سیاسی قدرت کو واپس حاصل کر لے گا ۔